மாயம் – மந்திரம் குறி முதலியன பார்த்தல். எவருக்காவது நோய் வந்துவிட்டால் ‘நோய்க்கும் பார்’ ‘பேய்க்கும் பார்’என்பது வழக்கம். நோயாகவும் இருக்கும்; பேயாகவும் இருக்கும் என்பது கருத்து. ஆதலால் மருந்தை மட்டும் பார்க்காமல் மாயமும் பார்க்க விரும்புவர். மாயம் பேயோட்டுவது, குறி பார்ப்பது இன்னவாறாகச் செய்யப்படும். “கண்மூடி வழக்கம் மண் மூடிப் போக வேண்டும்” என்ற குரலுக்கு மருந்தும் மாயமும் ஓர் அடிப்படை. மரம் – ஒரறிவுயிராம் மரம் மட்டை – மரத்தின் உறுப்பாகிய மட்டை. மட்டை என்பதும் மடல் என்பதும் ஒன்றே. தென்னை, பனை, வாழை, தாழை என்பவற்றிற்கு மட்டையுண்டு. இவை மர இனத்தைச் சேர்ந்தவையல்ல, புல்லினத்தைச் சேர்ந்தவை. எனினும் பிற்கால மக்கள் வழக்கில் இவை தென்னை மரம் பனை மரம் என்பன போலக் கொள்ளப்பட்டமையால் தேர்ந்த இணை மொழியாக ‘மரம்மட்டை’ வழங்குகின்றது. மரபு நிலை மாறிய வழக்கைத் தழுவியது இது. மப்பு(மைப்பு) – மை அல்லது முகில் திரண்டிருத்தல்.